Kære forældre (Gældende for uge 22)

I får lige lidt nyt her fra Gården, lidt tidligere end normalt, grundet et par ekstra fridage fra i dag.

I uge 22 er vores opdeling den samme, som i de foregående uger. Med det antal børn og de mødetider som I har meldt ind i DayCare, har vi valgt, at bibeholde opdelingen, bla. fordi vi har oplevet en masse positive sider på grupperne i vores ”ny skabte” udeliv/dagligdag. Børnene virker glade og tilpasse og leger virkelig godt i øjeblikket. Hvordan vi opdeler os fremadrettet, tager vi uge for uge. Meget kan ændre sig på kort tid – det har vi oplevet før. ☺

Sundhedsstyrelsen løsner hele tiden lidt på ”tøjlerne”. Det betyder bla, at vi må gerne lave mad over bål mm. Dette forudsætter selvfølgelig, at personalet sikre høj hygiejne i disse situationer. Der må fortsat IKKE modtages noget hjemmelavet fra hjemmet. Ved fødselsdage må der gerne medbringes lidt godt til ganen – kontakt personalet herom.

Alle børn skal forsat vaske eller spritte hænder ved ankomst og afhentning som vi plejer, samt i løbet af dagen.

Som noget nyt, må I forældre gerne benytte garderoben indendørs igen. Alle børn SKAL stadig afleveres i udetøj, da vi opholder os ude hele dagen. I skal benytte **hovedindgangen**, hvor der vil være opsat sprit som i bedes benytte til både jer selv og jeres barn, inden i går i garderoben. Alternativt vaske fingere med sæbe og vand på badeværelset. ***Husk at holde god afstand til hinanden.***

Som bekendt, så søger vi en ny pædagog i stedet for Rafael og ansøgningerne begynder så små, at tikke ind. (Dejligt). Tak for hjælpen med at dele budskabet på facebook osv. Endvidere så stopper vores studerende Sheila her pr. 1.6, hvorefter vi får en ny studerende som hedder Nickolai.

Tak for alt til Rafael og Sheila og pøj pøj på jeres nye vej. Og Velkommen til Nickolai.

Det var alt for denne gang. Og som vanligt, sker der ændringer eller andet, så kontakter I stadig bare mig ☺

God miniferie til jer alle.

På vegne af Gården

Nicolaj - 61780601